### Beslutningstema

Det besluttes, om Kommuneplantillæg nr. 167-680 til [adresse] 2017-2029 kan endeligt godkendes.

### Historik

Den 28. januar 2025 besluttede Kommunalbestyrelsen at sende Kommuneplantillæg nr. 167-680 Tønder Kommuneplan 2017-2029 i offentlig høring.

Den 17. juni 1977 vedtog Kommunalbestyrelsen i daværende Tønder Kommune Lokalplan 3.17 for Emmerske Efterskole. Der har i de mellemliggende år ikke været udlagt en kommuneplanramme for området.

### Sagsfremstilling

Med forslag til Kommuneplantillæg nr. 167-680 oprettes en kommuneplanramme for Emmerske Efterskole. Kommuneplantillæg nr. 167-680, der sikrer overensstemmelse af arealanvendelse i forhold til gældende lokalplan. Området udlægges i forslag til Kommuneplantillæg nr. 167-680 til offentlige formål. Det afgrænsede område ligger i det åbne land. Dette kommuneplantillæg ændrer ikke på områdets zonestatus.

En kommuneplanramme for området giver mulighed for at revidere lokalplanen i tilfælde af, at Emmerske Efterskole vil ombygge eller udbygge.

I forbindelse med den offentlige høring er der indkommet tre høringssvar, hvilket har medført mindre ændringer i Kommuneplantillæg nr. 167-680. Det maksimale etageareal er ændret fra 1 til 1,5 og bebyggelsesprocenten er fjernet fra kommuneplantillægget, således at den til enhver tid gældende bebyggelsesprocent fremgår af lokalplanen for området.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at Kommuneplantillæg nr. 167-680 til [adresse] 2017-2029 vedtages, og

at sagen videresendes til Økonomiudvalget og Kommunalbestyrelsen.

### Beslutning

Indstillingen anbefales.